૧૨ વર્ષની ઉંમરથી જ દારુના એક ગ્લાસનું સેવન સમય જતાં બાપુજીની મજબુરી બની ગઇ રાત્રીનાં એક ગ્લાસનું માપનું વિસ્તરણ ૨૪ કલાક નશાયુક્ત જિંદગીમાં પરિવર્તીત થયુ દિવસ દરમ્યાન તો બાપુજી નશામાં ધૂત જ હોય પરંતુ મારા બા કહેતાં કે તારા બાપુજી રાત્રે ગમે ત્યારે જાગે એક ગ્લાસ મારે પછી જ પાછી ઉંઘ આવે અને એ જ નશાએ હું પાંચ વર્ષનો હતો ત્યારે બાપુજીના બન્ને ફેફસા ખલાસ કરી નાખેલા શરીર હાડપીંજર અને ચાલવામાં પણ પગ ઢસેડવા પડે એવી સ્થિતી તપાસ કરાવતા (ક્ષય) ટીબીનો રીપોર્ટ આવ્યો એ સમયે ટીબી ભયંકર રોગ ગણાતો આ રોગની સુગ પણ હદ બારની… ત્યારે બાપુજી કોઠારીયા કપૂર સાહેબની હોસ્પીટલમાં દોઢ મહિનો દાખલ રહેલા એ દરમ્યાન એ હોસ્પીટલમાં ૩૩ ટીબીના દર્દિઓ રામશરણ પામેલા પરંતુ બાપુજીની આધૂનિક વિચારધારા દવા લાવાની નિયમીતતા અને જોરદાર ઇચ્છાશક્તિનાં બળે સંપૂર્ણ સાજા હ્રષ્ટપુષ્ટ થઇ ગામડે આવ્યા ત્યારે કોઇ ઓળખી ના શકે જેણે ઓળખ્યા એ કહેતા ભરતભાને કોઇ બીજો રોગ લાગુ પડ્યો છે હોજી (સુજી)ને દડા જેવા થય ગયા છે હહાહાહા અને એ પછી બાપુજી જીવ્યા ત્યાં સુધી દારુને હાથ નહોતો લગાડ્યો